Ганс Георг Кале

**Ганс Кале** (; ) — нямецкі камуністычны дзеяч.

## Біяграфія 
Нарадзіўся ў сям’і высокапастаўленага дзяржаўнага служачага. Наведваў гімназію ў Шарлотэнбургу, а з 1913 года — прускую гімназію Hauptkadettenanstalt Lichterfelde. З 1917 года ўдзельнічаў у Першай сусветнай вайне. У ліпені 1918 года трапіў у французскі палон, з якога быў вызвалены ў лютым 1920 года.

Пасля вайны вучыўся ў Берлінскім камерцыйным каледжы. У 1921—1926 гадах працаваў камерцыйным служачым у Мексіцы. У 1927 годзе вярнуўся ў Германію і заняўся журналістыкай.

У 1928 годзе ўступіў у Камуністычную партыю Германіі (КПГ). З 1930 па 1933 год працаваў рэдактарам, пазней выдавецкім дырэктарам штотыднёвіка *Arbeiter-Sender*, старшынёй Асацыяцыі свабоднага радыё і супрацоўнікам ваеннага апарату КПГ. У красавіку 1933 года, з прыходам да ўлады Гітлера, эміграваў у Швейцарыю. Праз год вымушаны быў пакінуць краіну і адправіўся ў Францыю. Там працаваў журналістам. У кастрычніку 1936 года далучыўся да Інтэрнацыянальных брыгад, прыняўшы ўдзел у грамадзянскай вайне ў Іспаніі на баку рэспубліканцаў. Першапачаткова быў камандзірам батальёна Эдгара Андрэ, але хутка ўзначаліў XI інтэрнацыянальную брыгаду імя Эрнста Тэльмана. Дзякуючы сваім дзеянням на Эбра, Кале стаў самым уплывовым нямецкім афіцэрам у рэспубліканскай арміі.  

Восенню 1938 года пакінуў «гарачую кропку» і выехаў у Францыю. Пасля пераехаў у Вялікабрытанію. З 1939 па 1946 год быў адным з кіраўнікоў КПГ у эміграцыі. У маі 1940 года інтэрнаваны як «варожы іншаземец» і перавезены на востраў Мэн, а потым у Канаду. У лістападзе 1941 года вярнуўся ў Лондан. Працаваў ваенным карэспандэнтам у розных газетах. Стаў адным з заснавальнікаў Руху за свабодную Германію.

У лютым 1946 года вярнуўся ў Германію. Прызначаны на працу ў кадравы аддзел рэгіянальнага кіраўніцтва КПГ у Мекленбургу-Пярэдняй Памераніі. У сакавіку 1946 года стаў кіраўніком толькі што створанай Народнай паліцыі ў зямлі Мекленбург-Пярэдняя Памеранія, а ў красавіку 1946 года — членам дзяржаўнага выканаўчага камітэта САПГ . 

У жніўні 1947 года Кале давялося перанесці цяжкую аперацыю на страўніку, якую ён не перажыў.

## Крыніцы 
## Літаратура 
* Jakob Taube: *Hans Kahle (1899–1947). Der vergessene Kommandeur der Thälmann-Brigade*, Leipziger Universitätsverlag, 2017, ISBN 978-3-96023-107-3.
* *Biografie Hans Kahle.* in: Felix Bossow: *Grabsteine erzählen Geschichten.* Ehrenfriedhof Opfer des Faschismus. Arbeit und Leben e. V., Schwerin 2005, S. 32–33.
* Heinz Bergschicker: *Deutsche Chronik 1933–1945. Ein Zeitbild der faschistischen Diktatur* /Wiss. Beratung: Olaf Groehler. Verlag der Nation, Berlin 1981, 2. dgs. Aufl. 1982 (Abb. S. 145)
* Gottfried Hamacher. Unter Mitarbeit von André Lohmar: *Gegen Hitler – Deutsche in der Résistance, in den Streitkräften der Antihitlerkoalition und der Bewegung „Freies Deutschland“ : Kurzbiographien*. Rosa-Luxemburg-Stiftung, Berlin. Band 53. ISBN 3-320-02941-X (PDF )

## Спасылкі 
* Biografie Hans Kahle
* Dossier zu Hans Kahle anlässlich seines 70. Todestages mit Artikeln, Faksimile von internationalen Zeitungen aus der Zeit des Spanischen Krieges 1936–1939, Reden, Schriften und Fotos aus jener Zeit auf spanienkaempfer.de
* Nachlass Bundesarchiv NY 4024

Катэгорыя:Байцы інтэрбрыгад
Катэгорыя:Камуністы Германіі
Катэгорыя:Імігравалі ў Францыю з Германіі
Катэгорыя:Імігравалі ў Вялікабрытанію з Германіі
Катэгорыя:Палітычныя эмігранты
Катэгорыя:Постаці Мекленбурга-Пярэдняй Памераніі
Катэгорыя:Ваеннапалонныя Першай сусветнай вайны (Германія)